ЧРЕЗ

Председателя на

Народното събрание

ДО

Министъра на регионалното развитие и благоустройството

 г-жа ЛИЛЯНА ПАВЛОВА

**ВЪПРОС**

от Мартин Димитров и Петър Славов

 народни представители от ПГ на РБ

На основание чл.90, ал. 1 от Конституцията на Република България и чл.92, ал.1 ПОДНС внасяме въпрос

ОТНОС*Н*О: **Проучване на АПИ за интереса на българските граждани към винетни стикери с различен срок**

**УВАЖАЕМA ГОСПОЖО МИНИСТЪР,**

На 23 март 2016 г. инж.Лазар Лазаров, ръководител на агенция „Пътна инфраструктура”, заяви пред българския парламент, че съгласно проучване, проведено от АПИ „търсенето за 6-месечна винетка ще бъде много малко“. Подобно твърдение би могло да бъде направено единствено на база задълбочено проучване, което е изследвало различни варианти за срочност на винетните стикери.

**Уважаема госпожо Министър,**

Моля, да отговорите **писмено** на следния въпрос: **„Моля да ни предоставите въпросното проучване в пълен вид, включително с информация за неговата представителност-в това число кога, сред какви групи от населението е проведено и какъв брой респонденти обхваща и включени ли са в проучването и български граждани, живеещи и/или работещи зад граница, които сезонно карат колите си? Кои точно резултати от това проучване водят до извода, че търсенето на 6-месечна винетка би било „много малко“ и какво се разбира под това понятие в случая?”**

 София, 23.03.2016г.

 ....................... ........................

 **Мартин Димитров Петър Славов**